b'\n_START_ARTICLE_\nMarko Radoni\xc4\x8di\xc4\x87\n_START_PARAGRAPH_\nMarko Radoni\xc4\x8di\xc4\x87 (1785.-1824.), hrvatski pomorac i istaknuti slikar amater rodom iz Dobrote, Crna Gora, \xc5\xbeivio u Trstu.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en 1785. godine. Iz hrvatske obitelji Radoni\xc4\x8di\xc4\x87. Sin Tripa Tomova i Marije Ivanovi\xc4\x87. Bio je kapetan duge plovidbe. Kad su bili napoleonski ratni nemiri po\xc4\x8detkom 1800-ih, oti\xc5\xa1ao je iz Boke. U Trstu je od 1807. Ondje se bavio trgova\xc4\x8dkim poslovima. U njemu je ostao do 1820-ih, nakon \xc4\x8dega je oti\xc5\xa1ao u Panamu. I u Panami se bavio trgovinom. _NEWLINE_Proslavio se kao slikar amater. Slikanjem se bavio od 1815. godine. Slikao je sakralne teme i portrete. Od njegovih 16 sa\xc4\x8duvanih radova, 14 su slike Kri\xc5\xbenoga puta, a dvije portreti. Portrete je slikao u kombiniranoj tehnici tempere i pastelne boje. Kri\xc5\xbeni put je slikao 1817. godine, vjerojatno sve u Trstu. Svi su ti primjerci danas u Dobroti, u \xc5\xbeupnoj crkvi sv. Mateja._NEWLINE_Umro je potkraj 1824. godine. Radoni\xc4\x8di\xc4\x87em se bavio Milo\xc5\xa1 Ilijin Milo\xc5\xa1evi\xc4\x87.'